Bakı və Abşeron yarımadasının Palçıq vulkanları qrupu Dövlət Təbiət Qoruğu

Azərbaycan Respublikası palçıq vulkanlarının ən çox yayıldığı ölkədir. Bu unikal regionda palçıq vulkanlarının sayı son vaxtlaradək 400-ə yaxın hesablanırdı və planetimizdə olan vulkanların yarısını təşkil edirdi.  

Palçıq vulkanlarının əhəmiyyətini nəzərə alaraq bu təbiət sərvətlərinin gələcək nəsillərə çatdırılması və respublikamızın təbii irsinin geniş miqyasda təbliğ olunması məqsədilə Azərbaycan Respublikası Prezidentinin 2007-ci il 15 avqust tarixli 2315 nömrəli Sərəncamı ilə Bakı və Abşeron yarımadasında yerləşən palçıq vulkanlarının bir hissəsinin ərazisində «Bakı və Abşeron yarımadasının palçıq vulkanları qrupu Dövlət Təbiət Qoruğu» yaradılmışdır. 

Müvafiq Sərəncama əsasən Dövlət Təbiət Qoruğunun yaradılmasının əsas məqsədi kimi palçıq vulkanlarına antropogen təsirlərin azaldılması, ərazidə aparılan intensiv inşaat işləri və vulkanların püskürmə ehtimalı olan zonalarda yaşayış binalarının inşasının qarşısınının alınması göstərilmişdir. Bundan sonra  Azərbaycan Respublikasının Nazirlər Kabinetinin 2011-ci il 29 sentyabr tarixli 294 nömrəli Sərəncamı ilə 12322,84 ha sahədə 43 palçıq vulkanının ərazisi qoruq elan edilmişdir. 

DTQ-un fəaliyyətində əsasən iki prioritet istiqamət müəyyən olunmuşdur: vulkanik landşaftın, təbiət komplekslərinin və obyektlərinin təbii vəziyyətini qoruyub saxlamaq məqsədi ilə təbiət ərazilərinin mühafizəsini həyata keçirmək; elmi tədqiqatları təşkil etmək və ekoloci monitorinqi həyata keçirmək.

Qoruq əməkdaşları xüsusi mühafizə statusu şamil edilmiş 43 palçıq vulkanında mütamadi olaraq elmi stasionar müşahidələr aparmaqla ekoloji şəraitin proqnozlaşdırılması, təbiətin mühafizəsinin elmi əsaslarının hazırlanması, vulkanik proseslərin dinamikasının öyrənilməsi ilə yanaşı, həm də, onların antropogen müdaxilələrdən qorunmasını təmin etməklə vulkanik landşaftın təbii vəziyyətini saxlayır. 

FƏSİL 1. XÜSUSİ MÜHAFİZƏ OLUNAN TƏBİƏT ƏRAZİLƏRİNİN 

FƏALİYYƏT  KONSEPSİYASI

Ekoloji, elmi, mədəni və milli-mənəvi dəyərləri özundə birləşdirən xüsusi mühafizə olunan təbiət əraziləri və obyektləri respublikanın milli sərvət statusunu daşıyır.  Dövlət təbiət qoruqları, o cümlədən biosfer qoruqları; milli parklar; təbiət parkları; ekoloji parklar; dövlət təbiət yasaqlıqları; təbiət abidələri; zooloji parklar; nəbatat bağları və dendroloji parklar; müalicə-sağlamlaşdırma yerləri və kurortlar xüsusi mühafizə olunan ərazilər və ya obyektlər hesab olunur. Belə ərazilərin (obyektlərin) təşkili, mühafizəsi və qorunmasının hüquqi əsasları Azərbaycan Respublikasının xüsusi qanunları əsasında həyata keçirilir.  Bunlar qanunda nəzərdə tutulmuş müddəalara müvafiq olan xüsusi prinsiplər üzrə təşkil olunur. Xüsusi mühafizə olunan təbiət əraziləri və obyektləri üçün xüsusi mühafizənin hüquqi rejimi tətbiq olunur.

Qeyd olunan ərazilər və obyektlər təsnifatına daxil olan dövlət təbiət qoruqları səciyyəvi və nadir təbiət komplekslərini və obyektlərini təbii vəziyyətdə qoruyub saxlamaq, təbiət proseslərinin və hadisələrinin gedişini öyrənmək məqsədilə yaradılan təbiəti mühafizə və elmi-tədqiqat idarələri statusuna malik olan ərazilərdir. Qoruqlarının təşkili üçün ayrılmış torpaq sahələri onların daimi istifadəsinə verilir. Nadir geoloji təbiət hadisəsi olan palçıq vulkanlarının spesifik landşaftlarının qorunub saxlanılması, təbii geoloji-geokimyəvi və sair proseslərinin elmi öyrənilməsini həyata keçirən Azərbaycan Respublikası Ekologiya və Təbii Sərvətlər Nazirliyinin tabeliyində olan “Bakı və Abşeron yarımadasının vulkanları qrupu Dövlət Təbiət Qoruğu” da xüsusi mühafizə olunan ərazilərdən biridir. 
DTQ Azərbaycan Respublikası Prezidentinin 2007-ci il 15 avqust tarixli 2315 nömrəli Sərəncamı ilə yaradılmışdır və öz fəaliyyətində Azərbaycan Respublikasının Konstitusiyasını və qanunlarını, Azərbaycan Respublikasının tərəfdar çıxdığı beynəlxalq müqavilələri, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin   qərar və sərəncamlarını, Azərbaycan Respublikası Ekologiya və Təbii Sərvətlər Nazirliyinin  normativ hüquqi aktlarını və bu Əsasnaməni rəhbər tutur.

Qoruğun əsas vəzifələrinə elmi tədqiqatları təşkili, onun “Təbiət Səlnaməsi” ni tərtibi, ətraf mühitin və təbii ehtiyatların dövlət monitorinqi çərçivəsində geoekoloji monitorinqi həyata keçirməsi və s. daxildir.

Xüsusi icazə olmadan qoruğun mühafizə rejiminin xüsusiyyətlərinə zidd olan və təbii vəziyyətin pozulmasına zidd hər hansı fəaliyyət növü qanunla qadağandır. Əks halda həmin rejimin pozulması qanunvericilikdə nəzərdə tutulmuş məsuliyyətə səbəb olur.

Qoruğun elmi-tədqiqat fəaliyyəti il boyu stasionar müşahidələrin və çoxillik kompleks tədqiqatların təşkili yolu ilə həyata keçirilir. Bu fəaliyyət geoekoloji şəraitin proqnozlaşdırılması, təbiətin mühafizəsinin elmi əsaslarının hazırlanması, vulkanik landşaftın qorunub saxlanılması, palçıq vulkanlarının məhsulundan  səmərəli istifadə edilməsi məqsədi ilə vulkanik proseslərin dinamikasının öyrənilməsinə yönəldilir.

FƏSİL 2. BAKI VƏ ABŞERON YARIMADASININ PALÇIQ VULKANLARI QRUPU DÖVLƏT TƏBİƏT ORUĞUNUN (BAYPVQ DTQ)

YARADILMASI VƏ FƏALİYYƏT İSTİQAMƏTLƏRİ
2.1. Bakı və Abşeron yarımadasının palçıq vulkanları qrupu Dövlət Təbiət Qoruğunun yaradılması.

Azərbaycan planetdə palçıq vulkanlarının ən geniş inkişaf tapdığı nadir ölkədir. Palçıq vulkanları və təzahürlərinin dünya üzrə məlum ümumi sayının – 350-dən artığı respublikanın şərqində və həmçinin Cənubi Xəzər akvatoriyasında inkişaf tapmışdır (şəkil 1). 

Şəkil 1. Azərbaycanın palçıq vulkanlarının xəritəsi (BAYPVQ DTQ-na daxil olan palçıq vulkanları ayrıca təsvir olunur).

Quruda palçıq vulkanları, əsasən  Bakı və Abşeron yarımadasında müəyyənləşdirilib. Xəzərin Azərbaycan sektorunda isə sualtı və ada palçıq vulkanları və onların təzahürləri kimi 180-dən çoxdur. Qeyd olunanları nəzərə alaraq tam qətiyyətlə  söyləmək olar ki, Azərbaycan ekstremal geoloji hadisə kimi qiymətləndirilən – “palçıq vulkanları” nın diyarıdır. Palçıq vulkanları ölkənin təkcə nadir geoloji obyektləri deyil, həm də milli-mənəvi sərvətidir.

Bakı və Abşeron yarımadasında yerləşən palçıq vulkanlarına 1990-cı illərdən başlayaraq antropogen və texnogen amillərin təsirləri artmağa başlamışdır. Belə təsirlər  nəticəsində palçıq vulkanlarının müasir və paleokraterləri, həmçinin onlara qonşu ərazilər müxtəlif məqsədlərlə dağıdılır, orada intensiv inşaat işləri aparılır, püskürmə ehtimalı olan  palçıq vulkan zonalarında yaşayış massivləri salınırdı (foto 1 və 2).

      Foto 1. Keyrəki palçıq vulkanın paleokraterində tikilimiş fərdi yaşayış evləri.

Foto 2.  Qələndəraxtarma palçıq vulkanının dağıdılmış krateri.

Bu səbəbdən, antropogen təsirlərə məruz qalan palçıq vulkanlarının təbii görünüşünün qorunub saxlanılması və dağıdılmasının qarşısını almaq məqsədilə  onların mühafizəsini təşkil etmək, təbiətin bu nadir hadisələrinə diqqət yetirmək zərurəti yaranmışdı. 
Hələ 1982-ci ildə Azərbaycan Respublikası Nazirlər Kabinetinin 167 №-li Qərarı ilə 4 palçıq vulkanına təbiət abidəsi statusu verilmişdi (Böyük Kənizdağ, Ayrantökən, Daşgil və Lökbatan palçıq vulkanları (foto 3). 

Foto 3. Otmanbozdağ palçıq vulkanının krater sahəsi.
Daha sonra, təbii görkəmi və geoloji xüsusiyyətlərinə görə 23 palçıq vulkanına təbiət abidəsi statusu verilmiş, həmin vulkanların etibarlı mühafizəsini təşkil etmək məqsədilə Ekologiya və Təbii Sərvətlər Nazirliyində Milli Elmlər Akademiyasının mütəxəssislərinin iştirakı ilə “Palçıq vulkanları üzrə Elmi Koordinasiya Şurası” yaradılmışdır. Həmin palçıq vulkanlarının bəziləri üçün pasportlar hazırlanmışdı (foto 4).

                                 Foto 4. Lökbatan palçıq vulkanının pasportu.

Bakı və Abşeron yarımadasında yerləşən palçıq vulkanlarına antropogen təsirlərin aradan qaldırılması və mühafizəsinin təşkili, onların fəaliyyətinin öyrənilməsinin böyük elmi və praktiki əhəmiyyətini nəzərə alaraq bu təbiət sərvətlərinin qorunması və gələcək nəsillərə çatdırılması, respublikamızın təbii irsinin geniş miqyasda təbliğ olunması məqsədilə Azərbaycan Respublikasının Prezidenti cənab İlham Əliyevin 2007-ci il 15 avqust tarixli 2315 nömrəli Sərəncamına əsasən “Bakı və Abşeron yarımadasının palçıq vulkanları qrupu Dövlət Təbiət Qoruğu” yaradılmasına dair tapşırıq verilmişdir (sənəd 1).

Sənəd 1. DTQ-nun yaradılması haqqında Azərbaycan Respublikasının 

Prezidentinin Sərəncamı.

Tapşırıqla əlaqədar, Ekologiya və Təbii Sərvətlər Nazirliyi, AR Kənd Təsərrüfatı Nazirliyi, Azərbaycan Milli Elmlər Akademiyası, AR Dövlət Torpaq və Xəritəçəkmə Komitəsi, Bakı Şəhəri və Abşeron Rayon icra hakimiyyətlərinin müvafiq əməkdaşlarindan ibarət xüsusi qrup yaradılmaqla Qoruğa daxil edilmiş 43 palçıq vulkanının sərhədlərinin yaradılması və müvafiq hüquqi məsələləri razılaşdırıldıqdan sonra təklif Azərbaycan Respublikası Nazirlər Kabinetinə təqdim olunmuşdu.  
Bununla əlaqədar, Azərbaycan Respublikası Nazirlər Kabineti  2011-ci il 29 sentyabr tarixli, 294s nömrəli Sərəncamı ilə qeyd olunan qurumların təklifini nəzərə almaqla, Bakı şəhəri və Abşeron rayonunun ərazilərində palçıq vulkanları yerləşən 12322,84 hektar (Bakı şəhərində 5318,6 hektar, o cümlədən qış otlaq sahələrindən 1624,31 hektar, dövlət ehtiyat fondu torpaqlarından 3694,29 hektar və Abşeron rayonunda 7004,24 hektar) torpaq sahəsini daimi istifadə üçün Azərbaycan Respublikası Ekologiya və Təbii Sərvətlər Nazirliyi Bakı və Abşeron yarıadasının palçıq vulkanları qrupu Dövlət Təbiət Qoruğunun balansına verilmişdir (sənəd 2 və 3). 

Azarbaycan Respublikasi Prezidentinin “Baki vo Abseron yarimadasinin
palgiq vulkanlari qrupu Dévlat Tabiat Qorugunun yaradilmasi haqqinda” 2007-ci il
15 avqust tarixli 2315 nomrali Serencaminin 2.1-ci bandino va “Azerbaycan
Respublikasimin 1999-cu il 25 iyun tarixli Qanunu ils tasdiq edilmis Azarbaycan
Respublikasimin Torpaq Macallasinin icrasinin tamin edilmasi barada” 2000-ci il
6 mart tarixli 291 ndmrali Farmaninin 1-ci hissasinin tigiincii abzasina asasan:

1. Baki va Abseron yarimadasinin palgiq vulkanlan qrupu Déviat Tabiat
Qorugunun sarhadlarinin miiayyan edilmasi magsadi ilo Baki soharinin va Abseron
rayonunun srazilarinda palgiq vulkanlar yerlogen 12322,84 hektar (Baki saharinda
5318,6 hektar, o ciimladan qus otlaq sahalerinden 1624,31 hektar, dévlat ehtiyat
fondu torpaqlarindan 3694,29 hektar va Abseron rayonunda 7004,24 hektar, o
cimladen qis otlaglarindan 3284,17 hektar, dovlat ehtiyat fondu torpaqlarindan
3720,07 hektar) torpaq sahasinin bu Qorugun daimi istifadasi igiin Azarbaycan
Respublikasi Ekologiya va Tabii Sarvatler Nazirliyine verilmasi barade hamin
Nazirliyin Baki Sohor icra Hakimiyyati, Abseron Rayon icra Hakimiyyati,
Azarbaycan  Respublikasinin ~ Kond ~ Tosamiifati  Nazirliyi, ~Azarbaycan
Respublikasinin ~ ©mlak  Masalaleri  Dévlst Komitasi va  Azarbaycan
Respublikasinin Dovlat Torpaq va Xaritagokma Komitasi ila razilasdinilmis toklifi
qebul edilsin (Baki va Abseron yanmadasinin palgiq vulkanlar qrupu Dovlat
Tabiat Qorugunun sarhadlarini miiayyan edon xaritalori va palgiq vulkanlannin
siyahist alava olunur).

2. Bu sarancam imzalandig giindan qiivvays minir.





Sənəd 2. DTQ-nun sərhədlərinin müəyyən edilməsi haqqında 

AR Nazirlər Kabinetinin Sərəncamı.

Sənəd 3. DTQ-nun hüdudlarına daxil edilən palçıq vulkanlarının siyahısı.

